Eläkeliiton Sodankylän yhdistys 10.10.2023

**TOIMINTASUUNNITELMA** vuodelle 2024, 51. toimintavuosi

 **1**. Yhdistyksen tarkoitus

Yhdistyksen tarkoitus on eläkeläisten ja eläketurvaa tarvitsevien henkisten ja aineellisten etujen ja

oikeuksien valvominen sekä heidän sosiaalisen turvallisuutensa ja hyvinvointinsa edistäminen.

 **2.** Yhdistyksen arvot

Inhimillisyys, ikäystävällisyys, tasa-arvo, yhteisvastuu ja osallisuus.

  **3.** Tausta

Yhdistyksemme kuuluu sitoutumattomaan eläkeläisjärjestö Eläkeliittoon.

  **4.** Hallinto, sääntömääräinen toiminta

Yhdistyksen päätäntävaltaa käyttää yhdistyksen kokous, toimeenpanovaltaa yhdistyksen hallitus.

Kevätkokous pidetään ennen maaliskuun loppua. Käsiteltävinä asioina tärkeimpinä toimintakertomus, tilit ja

toiminnantarkastajien lausunto ja päätetään tilinpäätöksen vahvistamisesta ja vastuuvapauden myöntämisestä vastuuvelvollisille.

Syyskokous on loka-marraskuussa ja siinä tärkeimpinä henkilövalinnat eri tehtäviin, palkkiot, matkakorvaukset, jäsenmaksu sekä talousarvio ja toimintasuunnitelma seuraavalle vuodelle.

 **5.** Varsinainen toiminta

Toiminnallaan yhdistys pyrkii motivoimaan jäseniään huolehtimaan omasta fyysisestä ja henkisestä hyvinvoinnistaan. Järjestämme monipuolista sosiaalista ja aktivoivaa toimintaa yhteistyössä kunnan, seurakunnan ja toisten järjestöjen kanssa. Kutsumme mukaan uusia eläkeläisiä ja pian eläkkeelle jääviä toimimaan yhteisten päämäärien saavuttamiseksi.

Kahvitilaisuudet

 \* Kevät- ja syyskausina parittomien viikkojen tiistaisin

 \* Kutsumme eri alojen asiantuntijoita esitelmöimään, kahvittelemme, rupattelemme, laulamme,

 pelaamme bingoa

 \* Palaute-/aloitelaatikkoon voi jättää ideoita ja mielipiteitä

Tapahtumat ja juhlat

 \* Pilkkikilpailut

 \* Rantaongintakisat

 \* Liikuntatapahtumat

 \* Kampsukekkerit

 \* Karaoke

 \* Puikkomummot – käsityökerho

 \* Kerhotoiminta jäsenten tarpeiden mukaan, esimerkiksi yhteislaulu

 \* Päiväretket luontoon

 \* Retki maaseutukylään kunnassamme

 \* Matka kauemmaksi

 \* Konsertti- ja teatterimatkat

 \* Kevättapahtuma kittiläläisten kanssa, vuoro Kittilässä

 \* Pikkujoulu yhdessä pelkosenniemiläisten ja savukoskilaisten kanssa, vuoro 2024 Savukoskella

 \* Puurojuhla seurakunnassa

 \* Eläkeliiton liittokokous 12.-13.6.2024 Sotkamossa

 **6.**  Piirin ja liiton tuki

 \* Aluekoulutukset

 \* Liiton ja piirin yhteiset koulutukset

 **7.** Talous ja varainhankinta

 \* Kahvitilaisuuksissa kahvi ja pulla 2,50 €

 \* Osallistumme piirin Elma-lehden tekoon hankkimalla siihen ilmoituksia, joiden myyntituloista

 saamme osan.

 \* Myymme lehtiä ja osa myyntihinnasta jää yhdistykselle.

 \* Suruadressien ja onnittelukorttien myynti

 \* Markkinoilla 1-2 kertaa/v ja joulumyyjäisissä myymme valmistamiamme tuotteita (käsitöitä ja

 leivonnaisia)

 \* Arpamyynti

 \* Pelaamme bingoa

 \* Pyydettäessä järjestämme makkaranpaistoa ja kahvituksia korvausta vastaan.

 \* Haemme toimintaamme avustusta kunnalta, Lapin hyvinvointialueelta, Eläkeliitolta ja Maaseudun

 sivistysliitolta.

 **8.**  Viestintä

 \* Lisää yhdistyksen toiminnan näkyvyyttä sisäisesti ja ulkoisesti.

 \* Kirje kerran vuodessa jäsenille ja yhdistykseen liittyjille

 \* Yhdistyksen tilaisuuksissa, kotisivuilla

 \* Paikallislehdet Lapin Kansa ja Sompio

 \* EL-Sanomat

 **9.** Vaikuttaminen

 \* Yhdistys seuraa eläkeläisten elämään vaikuttavia olosuhteita paikkakunnalla ja tekee tarvittaessa

 näihin liittyen huomautuksia tai kannanottoja.

 \* Yhdistyksellä on oma edustaja vanhusneuvostossa ja hänen kautta voimme vaikuttaa kunnalliseen

 päätöksentekoon ja meitä koskeviin asioihin.

 \* Yhdistyksellä on oma edustaja piirihallituksessa.

 \* Huomioimme jäsentemme tarpeen saada neuvontaa sähköisten palveluiden käytössä.

 **10.** Vapaaehtoistoiminta

 \* Vapaaehtoistoiminta on toisten ihmisten kohtaamiseen, auttamiseen ja tukemiseen liittyvää

 toimintaa.

 \* Vapaaehtoistoiminnan muotoja ovat esimerkiksi koti-, hoivakoti- ja palvelutalovierailut,

 puhelinsoitot, asiointiapu ja digiopastukset.

 \* Auttava toiminta lasten kerhoissa, päiväkodeissa ja kouluissa.

 **11.** Jäsenhankinta

 \* Jäsenhankintaa on tehtävä jatkuvasti, jotta yhdistyksemme toimii. Eläkeikää lähestyvät harkitsevat

 liittymistä eläkejärjestöön. Toimintamme pitää olla mielenkiintoista ja eläkeikäisten etujen vaalimis-

 ta. Yksi tehokas jäsenhankintakeino on, kun jäsenet suosittelevat yhdistystämme eläköityville. Kier-

 rokset kuntamme eri maaseutukyliin lisäisivät kiinnostusta toimintaamme. Keksitäänpä joku jäsen-

 hankintatempaus!

 **12.** Yhteenveto

 Tärkeintä toiminnassamme on jokaisen jäsenemme paras mahdollinen hyvinvointi. Toiselle riittää
 kahvitilaisuus ohjelmineen ja toinen tarvitsee aktiivista toimintaa useammin.

 Toiveita voi esittää suoraan hallituksen jäsenille tai kirjoittaa paperille, jonka pudottaa aloite-/palau-

 telaatikkoon kahvitilaisuudessa.

 Yritämme toteuttaa jäsenten toiveita mahdollisuuksien mukaan.

 Uudet eläkeläissukupolvet tuovat uusia ideoita toimintaamme, joten rohkeasti mukaan kehittämään

 toimintaa ja jakamaan vastuuta toimijoittemme kanssa. Yhdessä onnistumme paremmin!